Diari Oficial de la Generalitat Valenciana


Sumari del DOGV 6664, del 02-12-2011 (2011/12680)

RESOLUCIÓ de 28 de novembre de 2011, per la qual es modifica la Resolució de 7 de juny de 2011, de la fase A, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text per a l'alumnat d'Educació Secundària Obligatòria escolaritzat en un centre públic o privat concertat en la Comunitat Valenciana per al curs 2011-2012.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6664

Data del DOGV
:   02-12-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/12943


Data del document
:   28-11-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de novembre de 2011, per la qual es modifica la Resolució de 7 de juny de 2011, de la fase A, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text per a l'alumnat d'Educació Secundària Obligatòria escolaritzat en un centre públic o privat concertat en la Comunitat Valenciana per al curs 2011-2012. [2011/12711]  
Per la Resolució de 7 de juny de 2011, de la Direcció General d'Ordenació i Centres Docents (DOCV núm. 6539, de 9 de juny), es resol la convocatòria d'ajudes de llibres de text, fase A, previstes en l'Orde 93/2010, de 14 de desembre, de la Conselleria d'Educació, per la qual es convoquen ajudes per a l'adquisició de llibres de text per als alumnes que cursen Educació Secundària Obligatòria escolaritzats en un centre públic o privat concertat de la Comunitat Valenciana, per al curs 2011-2012, publicada en el DOCV núm. 6428, de 30 de desembre.  
  
Després d'esta resolució, s'han detectat errors en la tramitació d'algunes sol·licituds de la fase A, per la qual cosa és necessari modificar l'annex I, de beneficiaris, per a incloure l'alumnat afectat per un error en la tramitació.  
D'acord amb el que establix la disposició final primera de l'Orde 93/2010, de 14 de desembre, de la Conselleria d'Educació, en què es delega en la Direcció General d'Ordenació i Centres Docents l'autorització per a dictar les resolucions necessàries per a l'execució de l'esmentada orde, resolc:  
  
Primer  
Modificar l'annex I de la Resolució de 7 de juny de 2011, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text per a l'alumnat que cursa Educació Secundària Obligatòria en un centre públic o privat concertat, per al curs 2011/2012, fase A, com a beneficiari de l'ajuda per a l'adquisició de llibres de text, i incloure l'alumnat que apareix en l'annex I d'esta resolució.  
  
Segon  
El nombre d'alumnat beneficiari d'esta resolució de la fase A és de 7, per un import total de 735,00 euros (105 euros per alumne).  
  
Tercer  
El pagament d'estes ajudes per a l'adquisició dels llibres de text de la fase A d'esta resolució es farà amb càrrec a la línia de subvenció T0067000, denominada «Gratuïtat llibres de text», del capítol IV de la secció, servici, centre gestor i programa 43.47.53.709.61 d'Educació Primària, de la Llei 17/2010, de 30 de desembre, de Pressupostos de la Generalitat per a l'exercici 2011, (DOCV núm. 6429, de 31 de desembre).  
  
  
Quart  
Ordenar l'exposició de les llistes a què fa referència l'apartat primer, i la publicació de la present resolució en el tauler d'anuncis dels centres docents, el dia 28 de novembre de 2011.  
  
Quint  
Esta resolució es publicarà en el Diari Oficial de la Comunitat Valenciana, i la resolució i les llistes definitives en les direccions territorials de la Conselleria d'Educació; Formació i Treball d'Alacant, Castelló i València, així com en la pàgina d'Internet: .  
  
Sext  
Esta resolució produirà efectes a partir de l'endemà de ser publicada en el Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició, o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, Formació i Ocupació en el termini d'un mes a comptar de l'endemà de la publicació en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el Diari Oficial de la Comunitat Valenciana o a partir de l'endemà que es notifique la resolució expressa del recurs de reposició o en què este haja de considerar-se presumptament desestimat.  
  
València, 28 de novembre de 2011.- El director general d'Ordenació i Centres Docents: Rafael Carbonell Peris.